Holy Diver

**Holy Diver** είναι ο τίτλος του πρώτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάιο του 1983 μέσω της δισκογραφικής εταιρείας "Vertigo" στην Ευρώπη, της "Warner" στην Αμερική και της "Mercury" στη Λατινική Αμερική.

## Ιστορία του δίσκου
Αμέσως μετά την αποχώρηση τους από τους Black Sabbath, ο Ρόνι Τζέιμς Ντίο και ο Βίνι Άπις δημιούργησαν τους Dio και ξεκίνησαν να ψάχνουν για τα μέλη που θα συμπλήρωναν τη σύνθεση του συγκροτήματος. Μετά από τρεις ημέρες έρευνας για ένα νέο κιθαρίστα και μπασίστα, ο Ντίο θυμήθηκε τον Τζίμι Μπέην με τον οποίο είχε συνεργαστεί στους Rainbow και τον κάλεσε να συμμετάσχει στο νέο του συγκρότημα. Ο Μπέην πρότεινε δύο Βρετανούς κιθαρίστες στον Ντίο, τον Τζον Σάικς και τον Βίβιαν Κάμπελ. Μετά από το άκουσμα κάποιων ηχογραφήσεων των συγκεκριμένων κιθαριστών, ο Ντίο ενδιαφέρθηκε για τον Κάμπελ, με τον οποίο έκαναν πρόβα στο στούντιο "John Henry's" όπου έπαιξαν το "*Rainbow in the Dark*" και το "*Don't Talk to Strangers*", μετά από την οποία του πρότειναν να γίνει μόνιμο μέλος του συγκροτήματος.

Στις αρχές του 1983, ξεκίνησαν να δουλεύουν πάνω στο πρώτο τους άλμπουμ, ενώ ο Ντίο επισκέφθηκε ένα κάστρο στην πόλη Πλιντ του Κόρνγουολ όπου παρέμεινε για μία εβδομάδα με σκοπό να εμπνευστεί την ατμόσφαιρα την οποία τελικά κατάφερε να μεταδώσει στο ήχο των Dio. Η ηχογράφηση του δίσκου έγινε στα "Sound City Studios" του Λος Άντζελες και τα πλήκτρα έπαιξαν ο Ντίο και ο Μπέην.

Ο δίσκος κυκλοφόρησε στις 25 Μαΐου του 1983 και έλαβε πολύ θετικές κριτικές, αφού θεωρείται το καλύτερο άλμπουμ στην πολυετή καριέρα του συγκροτήματος. Παρ' όλο του ότι αρχικά έφθασε μόλις ως το # 56 στα αμερικανικά τσαρτ, παρουσίασε σταθερές πωλήσεις οι οποίες το οδήγησαν στο να βραβευθεί ως πλατινένιο στις Ηνωμένες Πολιτείες και ασημένιο στη Μεγάλη Βρετανία.

Το Μάρτιο του 2012 επανεκδόθηκε σε μορφή διπλού CD, με τραγούδια τα οποία είχαν συμπεριληφθεί μόνο σε σινγκλ και ηχογραφήσεις από τη ζωντανή εμφάνιση του συγκροτήματος στις 30 Οκτωβρίου 1983.

## Τραγούδια
1. **Stand Up and Shout** *(Dio, Bain)* - 3:18
2. **[[Holy Diver (τραγούδι)|Holy Diver]]** *(Dio)* - 5:51
3. **Gypsy** *(Dio, Campbell)* - 3:39
4. **Caught in the Middle** *(Dio, Campbell, Appice)* - 4:14
5. **Don't Talk to Strangers** *(Dio)* - 4:53
6. **Straight Through the Heart** *(Dio, Bain)* - 4:31
7. **Invisible** *(Dio, Campbell, Appice)* - 5:24
8. **[[Rainbow in the Dark]]** *(Dio, Campbell, Bain, Appice)* - 4:15
9. **Shame on the Night** *(Dio, Campbell, Bain, Appice)* - 5:19

## Θέσεις τσαρτ

## Βραβεία
thumb|Ο Ντίο σε ζωντανή εμφάνιση
***Holy Diver*** *(άλμπουμ)*

* Ηνωμένες Πολιτείες (*RIAA Certification*): Πλατινένιος
* Ηνωμένο Βασίλειο (*BPI Certification*): Ασημένιος

## Κατατάξεις
* ***IGN''', Τα 25 καλύτερα χέβι μέταλ άλμπουμ όλων των εποχών'': # '''8''' 
* ***Metal Rules**, Τα 100 καλύτερα χέβι μέταλ άλμπουμ όλων των εποχών'': # **8** 
* ***Martin Popoff's*', Τα 500 καλύτερα χέβι μέταλ άλμπουμ όλων των εποχών*: # *'17** 
* ***Music Radar's*', Τα 50 καλύτερα χέβι μέταλ άλμπουμ όλων των εποχών*: # *'27** 

==Μέλη των Dio==
Η σύνθεση του συγκροτήματος κατά την ηχογράφηση του "***Holy Diver***" είχε την εξής μορφή:

* **Ρόνι Τζέιμς Ντίο** - ''φωνητικά'', ''πλήκτρα''
* **Βίβιαν Κάμπελ** - ''κιθάρα''
* **Τζίμι Μπέην** - ''μπάσο'', ''πλήκτρα''
* **Βίνι Άπις*' - *τύμπανα''

## Παραπομπές


## Πηγές
* Tapio's Ronnie James Dio Pages: Dio biography
* Tapio's Ronnie James Dio Pages: Dio LP Discography
* Holy Diver - Dio | Songs, Reviews, Credits | AllMusic
* Dio - "Holy Diver" - Encyclopaedia Metallum: The Metal Archives
* ChartArchive - Dio
* Σουηδικά τσαρτ άλμπουμ
* Σουηδικά τσαρτ σινγκλ 
* Νεοζηλανδικά τσαρτ 
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Dio
Κατηγορία:Άλμπουμ του 1983